CELEX: 52001PC0656
Language: fi
Date: 2001-11-13
Title: Ehdotus: neuvoston päätös, tehty Latvian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Avis juridique important

|

52001PC0656

Ehdotus: neuvoston päätös, tehty Latvian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä  /* KOM/2001/0656 lopull. */  

Ehdotus: NEUVOSTON PÄÄTÖS, tehty Latvian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(komission esittämä)PERUSTELUTLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnattaville tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Latvian ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 [1] (2 artikla) säännösten mukaisesti liittymiskumppanuus saatettiin ajan tasalle ensimmäisen kerran joulukuussa 1999, ottaen huomioon Latviassa tapahtunut edistyminen. Komissio katsoo Latvian edistymisestä liittymisvalmisteluissa vuonna 2001 antamansa määräaikaiskertomuksen perusteella, että on jälleen aiheellista tarkistaa liittymistä valmistelevassa kumppanuudessa yksilöityjä ensisijaisia tavoitteita ja välitavoitteita. Tämä kyseisiä tarkistuksia koskeva ehdotus perustuu komission vuoden 2001 määräaikaiskertomuksen päätelmiin Latvian edistymisestä liittymisvalmisteluissaan.[1]   EYVL L 85, 20.3.1998, s. 1.Liitteenä olevalla päätösehdotuksella ei ole taloudellisia vaikutuksia.Edellä esitetyn perusteella komissio pyytää neuvostoa hyväksymään liitteenä olevan päätösehdotuksen.Ehdotus: NEUVOSTON PÄÄTÖS, tehtyLatvian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98 [2] ja erityisesti sen 2 artiklan,[2]   EYVL L 85, 20.3.1998, s. 1.ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on vahvistetun liittymistä valmistelevan strategian kannalta erittäin tärkeä uusi väline.(2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle sekä niitä koskevista myöhemmistä merkittävistä mukautuksista.(3) Yhteisön tuen saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(4) Luxemburgissa kokoontunut Eurooppa-neuvosto päätti, että liittymistä valmistelevan kumppanuuden toteuttamista ja edistymistä yhteisön säännöstön omaksumisessa tarkastellaan Eurooppa-sopimuksella perustetuissa elimissä.(5) Komission vuoden 2001 määräaikaiskertomuksessa esitettiin puolueeton arvio Latvian liittymisvalmisteluista ja yksilöitiin tiettyjä osa-alueita, joilla tarvitaan ensisijaisesti lisätoimia.(6) Latvian olisi osana liittymisvalmistelujaan jatkettava yhteisön säännöstön käyttöönottoa koskevan kansallisen ohjelmansa saattamista ajan tasalle. Tässä ohjelmassa olisi asetettava määräaika liittymistä valmistelevan kumppanuuden yhteydessä vahvistettujen ensisijaisten tavoitteiden ja välitavoitteiden saavuttamiselle.(7) Latvian on varmistettava, että maassa otetaan käyttöön asianmukaiset oikeudelliset ja hallinnolliset rakenteet liittymistä ennen myönnettävien EY:n varojen käytön suunnittelemiseksi, yhteensovittamiseksi, hallinnoimiseksi, valvomiseksi ja arvioimiseksi,ON PÄÄTTÄNYT SEURAAVAA:1 artiklaLatvian liittymistä valmistelevaan kumppanuuteen sisältyvät, asetuksen (EY) N:o 622/98 2 artiklan mukaiset periaatteet, ensisijaiset tavoitteet, välitavoitteet ja edellytykset luetellaan tämän päätöksen liitteessä, joka on sen erottamaton osa.2 artiklaLiittymistä valmistelevan kumppanuuden toteuttamista valvotaan Eurooppa-sopimuksella perustetuissa elimissä ja asianomaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty BrysselissäNeuvoston puolestaPuheenjohtajaLIITE1. JohdantoLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnatuille tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Latvian ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 (2 artikla) mukaisesti liittymiskumppanuus saatettiin ajan tasalle ensimmäisen kerran joulukuussa 1999, ottaen huomioon Latviassa tapahtunut edistyminen. Tämä tarkistus puolestaan perustuu komission ehdotukseen, jonka pohjana on käytetty komission Latvian kanssa käymiä keskusteluja ja Latvian edistymisestä liittymisvalmisteluissa laadittua vuoden 2001 määräaikaiskertomusta.2. TavoitteetLiittymistä valmistelevan kumppanuuden tarkoituksena on luoda yhteinen kehys ensisijaisesti tarvittaville lisätoimille, jotka mainitaan komission vuoden 2001 määräaikaiskertomuksessa Latvian edistymisestä Euroopan unioniin liittymisen valmisteluissa. Lisäksi siihen on tarkoitus sisällyttää näiden ensisijaisten tavoitteiden täytäntöönpanoon käytettävissä olevat varat sekä kyseiseen tukeen liittyvät edellytykset. Liittymistä valmisteleva kumppanuus on perustana tietyille politiikan välineille, joita käytetään ehdokasmaiden auttamiseksi niiden valmistautuessa jäsenyyteen. Näihin välineisiin kuuluvat muuan muassa Latvian laatima yhteisön säännöstön käyttöönottoa koskeva ajantasaistettu kansallinen ohjelma, liittymistä valmisteleva julkisen talouden seurantamenettely, liittymistä valmisteleva talousohjelma ja järjestäytyneen rikollisuuden torjuntaa koskeva liittymistä valmisteleva sopimus. Tällaisia välineitä ovat lisäksi kansalliset kehittämissuunnitelmat, maaseudun kehittämissuunnitelmat, sosiaalisen integroitumisen eurooppalaisen strategian mukainen kansallinen työllisyysstrategia sekä alakohtaiset suunnitelmat, joita tarvitaan rakennerahastoihin osallistumiseen unioniin liittymisen jälkeen ja liittymistä edeltävän rakennepolitiikan välineen (ISPA) ja maatalouden ja maaseudun kehittämisen erityisen liittymisohjelman (SAPARD) täytäntöönpanoon ennen unioniin liittymistä. Kukin näistä välineistä on luonteeltaan erilainen, ja niitä valmistellaan ja toteutetaan erityisiä menettelyjä noudattaen mahdollisesti liittymistä valmistelevan tuen avulla. Ne eivät ole erottamaton osa tätä kumppanuutta, mutta niiden ensisijaiset tavoitteet eivät ole ristiriidassa kumppanuuden kanssa.3. PeriaatteetKullekin ehdokasmaalle määritetyt keskeisimmät ensisijaiset tavoitteet liittyvät niiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että:* ehdokasmaassa on vakaat instituutiot, jotka takaavat demokratian, oikeusvaltioperiaatteen, ihmisoikeuksien sekä vähemmistöjen kunnioittamisen ja suojelemisen;* ehdokasmaassa on toimiva markkinatalous, ja se pystyy selviytymään kilpailun ja markkinavoimien paineista unionissa;* ehdokasmaa pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasmaiden hallintorakenteet, jotta voidaan turvata yhteisön poliitikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot korostivat, että on ensisijaisen tärkeää, että ehdokasmaat kykenevät panemaan täytäntöön ja soveltamaan yhteisön säännöstöä ja että niiden on tämän vuoksi pyrittävä lujittamaan ja uudistamaan hallintoaan ja oikeuslaitostaan.4. Ensisijaiset tavoitteet ja välitavoitteetKomission määräaikaiskertomuksissa on korostettu, että saavutetusta edistymisestä huolimatta on edelleen paljon toimia, jotka ehdokasmaiden on vielä toteutettava tietyillä aloilla valmistautuessaan liittymään unioniin. Tämä tilanne edellyttää tavoitteiden ja välitavoitteiden määrittelemistä, ja niihin kuhunkin on liityttävä asianomaisten maiden kanssa yhdessä asetetut selkeät päämäärät. Näiden tavoitteiden saavuttamisesta riippuu Latvialle myönnettävän tuen määrä sekä sen kanssa käynnissä olevissa neuvotteluissa edistyminen. Tarkistetussa liittymiskumppanuudessa luetellut ensisijaiset tavoitteet on määritelty ottaen huomioon Latvian realistiset mahdollisuudet saavuttaa tavoitteet tai edistyä niiden toteuttamisessa huomattavasti seuraavien kahden vuoden aikana (vuosina 2002 ja 2003). Tässä luettelossa on määritelty erikseen tavoitteet, jotka edellyttävät erityisen kiireellisiä toimia. Vuoden 2001 määräaikaiskertomuksessa arvioidaan ehdokasmaiden edistymistä vuoden 1999 liittymistä valmistelevassa kumppanuudessa vahvistettujen ensisijaisten tavoitteiden saavuttamisessa. Tätä arviointia on käytetty määriteltäessä tämänhetkisen kumppanuuden ensisijaiset tavoitteet.Latvia on toimittanut heinäkuussa 2001 ajan tasalle saatetun version yhteisön säännöstön käyttöönottoa koskevasta kansallisesta ohjelmastaan. Ohjelmassa vahvistetaan aikataulu vuoden 1999 liittymistä valmistelevassa kumppanuudessa määriteltyjen ensisijaisten tavoitteiden ja välitavoitteiden toteuttamiselle sekä tarvittavat hallintorakenteet ja varojen määrä.Liittymistä valmistelevassa kumppanuudessa yksilöidään Latvian liittymisvalmistelujen tärkeysjärjestys. Latvian on kuitenkin pyrittävä ratkaisemaan kaikki vuoden 2001 määräaikaiskertomuksessa yksilöidyt ongelmat. Lisäksi on tärkeää, että Latvia täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa Eurooppa-sopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä. On myös tarpeen varmistaa, että sitä sovelletaan tosiasiassa samalla tavoin kuin Euroopan unionissa. Yhteisön säännöstön uskottava ja tehokas täytäntöönpano ja soveltamisen valvonta on välttämätöntä kaikilla jäljempänä mainituilla aloilla.Komission vuoden 2001 määräaikaiskertomuksessa tehdyn analyysin perusteella Latvialle on määritetty jäljempänä esitetyt ensisijaiset tavoitteet ja välitavoitteet. Nämä ensisijaiset tavoitteet esitetään samassa järjestyksessä kuin määräaikaiskertomuksessa [3].[3]   Esittämisjärjestyksessä noudatetaan määräaikaiskertomuksissa vuodesta 2000 noudatettua järjestystä.Poliittiset arviointiperusteetDemokratia ja oikeusvaltioperiaate- Latvian on nopeutettava toimia ammattitaitoisen ja vakaan virkamieskunnan kehittämiseksi julkishallinnon kaikilla tasoilla ja taattava myös asianmukainen palkkataso. Sen on taattava henkilöstön määrän riittävyys, koulutus ja asianmukaiset varat kaikilla hallinnon tasoilla pyrkimyksenään parantaa yhteisön säännöstön täytäntöönpanovalmiuksia.- Oikeuslaitoksen vahvistamista on jatkettava muun muassa saattamalla päätökseen puitelainsäädännön antaminen (lait rikosoikeudellisista menettelyistä ja hallinnollisista menettelyistä), keventämällä tuomioistuinten työtaakkaa, purkamalla jutturuuhkaa tuomioistuimissa ja varmistamalla tuomioistuinten päätösten täytäntöönpano. Koulutusta on kehitettävä ja tuomareiden palkkoja nostettava. Tuomioistuinten toimitilojen infrastruktuuria on parannettava ja tuomioistuinjärjestelmän tietokoneistamista kehitettävä. Oikeussuojan saatavuutta on edistettävä.- Puitelainsäädäntö kaikenlaisen korruption torjumiseksi on saatettava valmiiksi ja lainsäädännön sekä korruption vastaisen strategian täytäntöönpano on varmistettava. Toimielinten välistä ja kansainvälistä yhteistyötä on parannettava.Ihmisoikeudet ja vähemmistöjen suojelu- Tutkintavankeusasioihin on paneuduttava.- Kielilain ja sen täytäntöönpanosäännösten täytäntöönpano on varmistettava suhteellisuusperiaatteen, kansainvälisten normien ja Eurooppa-sopimuksen mukaisesti.- Maan kansalaisuutta vailla olevien yhteiskuntaan integroitumista edistävien konkreettisten toimien, esimerkiksi kielikoulutuksen ja tiedotusohjelmien, täytäntöönpanoa on jatkettava Latvian yhteiskunnan integraatiota koskevan kansallisen ohjelman mukaisesti ja toimille on varmistettava tarvittava rahoitus.Taloudelliset arviointiperusteet- Vielä yksityistämättä olevien suurten yritysten yksityistäminen on saatettava loppuun.- Maakaupan markkinoiden kehittämistä on jatkettava ja maa- ja kiinteistörekisteri on saatava valmiiksi.- Kilpailukykyä on edistettävä edelleen erityisesti toimenpiteillä, joilla pyritään lisäämään kotimaisia ja ulkomailta tulevia investointeja kasvua lisääviin toimiin.- Liiketoimintaympäristöä on kehitettävä erityisesti poistamalla jäljellä olevat lainsäädännölliset ja hallinnolliset rajoitteet yritysten kehittämiseltä.Edellytykset täyttää jäsenyyden velvoitteetTavaroiden vapaa liikkuvuus- Julkisia hankintoja koskevan lainsäädännön yhdenmukaistaminen yhteisön lainsäädännön kanssa on saatettava päätökseen ja sen täytäntöönpano on varmistettava kaikilla tasoilla.- Kaikki yhteisön uuden lähestymistavan mukainen ja alakohtainen lainsäädäntö on saatettava osaksi kansallista lainsäädäntöä ja pantava täytäntöön. Tämä koskee erityisesti elintarvikelainsäädäntöä ja voimassa olevien lääkkeiden myyntilupien uudistamista.- Latvian lainsäädännön täysipainoista analyyttistä arviointia (screening) yhdenmukaistamattomilla aloilla on jatkettava sen varmistamiseksi, että se on yhdenmukainen EY:n perustamissopimuksen 28-30 artiklan kanssa, ja alan tulevan valvonnan hallinnolliset järjestelyt on saatettava päätökseen.- Kansallisia akkreditointi- ja metrologiajärjestelmiä on kehitettävä; markkinavalvonta järjestelmän uudistus on saatettava päätökseen; ilmoitusmenettelyihin liittyvät elimet on nimettävä ja niiden toiminta varmistettava.- Eurooppalaisten standardien käyttöönotto on saatettava päätökseen.Henkilöiden vapaa liikkuvuus- Ammattitutkintojen vastavuoroisen tunnustamisen yhdenmukaistaminen on saatettava päätökseen ja tarvittavia hallinnollisia rakenteita ja koulutusohjelmia on kehitettävä edelleen.- Ennen yhdenmukaistamista hankittujen ammattitutkintojen suhteen on toteutettava ensisijaisesti toimenpiteitä sen varmistamiseksi, että kaikki ammatinharjoittajat täyttävät yhteisön direktiivien vaatimukset maan liittyessä unioniin.- Hallinnollisia rakenteita on vahvistettava sosiaaliturvan koordinoinnin parantamiseksi.Vapaus tarjota palveluja- Rahoituspalvelujen valvontaa on tehostettava edelleen.- Tietosuojalainsäädännön yhdenmukaistaminen on saatettava päätökseen ja valvontaelimen riippumattomuus on taattava.Pääomien vapaa liikkuvuus- Rahanpesunvastaisen toimintaryhmän suositusten noudattaminen on varmistettava.Yhtiöoikeus- Erityisen kiireellisiä toimia edellyttävä tavoite: Erityisesti poliisin ja tullin on tehostettava teollis- ja tekijänoikeuksien noudattamisen valvontaa, ja näiden laitosten välistä yhteistyötä on parannettava. Laittoman valmistuksen ja väärennösten torjuntaa on tehostettava. Täytäntöönpanoelimille annettavaa koulutusta on tehostettava, tuomarit ja syyttäjät mukaan luettuina.- Erityisen kiireellisiä toimia edellyttävä tavoite: Kauppalaki on pantava täytäntöön.Kilpailupolitiikka- Kilpailu- ja valtiontukisääntöjen soveltaminen on taattava muun muassa vahvistamalla kilpailuneuvostoa ja -virastoa sekä valtiontukien valvontakomission sihteeristöä. Säännöistä tiedottamista on lisättävä kaikille markkinatoimijoille ja tuen myöntäjille. Oikeusviranomaisia on koulutettava kilpailuasioissa.Maatalous- Maatalouden hallinnon valmiuksia on parannettava ja yhteisen maatalouspolitiikan hallintomekanismien täytäntöönpanoa ja soveltamista koskevat valmistelut on saatettava päätökseen erityisesti yhdennetyn hallinto- ja valvontajärjestelmän ja maksajaviraston osalta.- EY:n rahoittamien maaseudun kehittämisohjelmien suunnittelemiseksi, toteuttamiseksi, hallinnoimiseksi, seuraamiseksi, valvomiseksi ja arvioimiseksi tarvittavia hallinnollisia rakenteita on vahvistettava.- Eläinlääkintä- ja kasvinsuojelualan lainsäädännön yhdenmukaistamista on jatkettava ja tarkastusmenettelyjä parannettava, erityisesti tulevilla unionin ulkorajoilla.- Elintarvikealan, muun muassa lihan- ja kalanjalostuslaitosten ja meijereiden, rakenneuudistuksia on jatkettava, jotta ne voisivat noudattaa elintarvikkeiden turvallisuutta koskevia EY:n standardeja.Kalastus- Riittävät hallinnolliset rakenteet ja välineet on saatava valmiiksi keskushallinnon ja alueiden tasolla, jotta voidaan varmistaa yhteisen kalastuspolitiikan täytäntöönpano, mukaan lukien kalavarojen hoito, kalastuksen tarkastukset ja valvonta, markkinapolitiikka, kalatalouden ohjauksen rahoitusvälineestä yhteisrahoitetut rakenneohjelmat, kalastusalusrekisteri ja suunnitelma kalastuslaivaston kapasiteetin sääntelemiseksi pyydettävissä olevien kalavarojen mukaan.Liikennepolitiikka- Lainsäädännön yhdenmukaistamista on jatkettava ja hallinnollisia valmiuksia vahvistettava seuraavilla aloilla: maantieliikenne (erityisesti sosiaalikysymyksiä koskeva lainsäädäntö, ammattiin pääsyä koskevat vaatimukset mukaan luettuina, verotuksen yhdenmukaistaminen sekä tekniset ja turvallisuusstandardit), rautatieliikenne (tarkistetun rautatieliikennettä koskevan yhteisön lainsäädännön panemiseksi täytäntöön) ja lentoliikenne (erityisesti riippumattoman ilmailuonnettomuuksia tutkivan viranomaisen oikeudellinen asema).- Meriliikennettä koskevan lainsäädännön yhdenmukaistamista ja täytäntöönpanoa on jatkettava ja erityistä huomiota on kiinnitettävä hallinnon vahvistamiseen, jotta parannettaisiin lippuvaltion kykyä toimia meriturvallisuuden alalla.Verotus- Lainsäädännön ja erityisesti alv- ja valmisteverolainsäädännön (mukaan lukien väliaikainen arvonlisäverojärjestelmä) yhdenmukaistaminen on saatettava päätökseen etenkin alv-vapautusten osalta.- On varmistettava, että nykyinen ja tuleva lainsäädäntö vastaa yhtiöverotukseen sovellettavien menettelysääntöjen periaatteita.- Hallintoa ja valvontamenettelyjä on vahvistettava ja hallinnollista yhteistyötä sekä vastavuoroista avunantoa on parannettava, jotta yhteisön lainsäädännön soveltaminen olisi mahdollista.- Erityisen kiireellisiä toimia edellyttävä tavoite: Tietotekniikkajärjestelmiä on kehitettävä tietojen vaihtamiseksi sähköisesti yhteisön ja sen jäsenvaltioiden kanssa.Tilastointi- Tilastojen laatua ja kattavuutta on parannettava edelleen. On varmistettava, että tilastointivalmiuksien vahvistamiseksi on käytettävissä riittävästi varoja myös aluetasolla.Sosiaalipolitiikka ja työllisyys- Sosiaalialan lainsäädännön yhdenmukaistaminen on saatettava päätökseen ja sen asianmukainen täytäntöönpano on varmistettava erityisesti työlainsäädännön, työterveyden ja -turvallisuuden sekä sukupuolten tasa-arvon aloilla. Asiaan liittyviä hallinnollisia ja soveltamisen varmistamisen rakenteita, muun muassa työsuojeluviranomaisia, on vahvistettava. Työtekijöille on perustettava riippumaton vakuusrahasto työnantajan maksukyvyttömyyden varalta. Lisäksi on jatkettava syrjinnän vastaisen lainsäädännön antamista ja laadittava aikataulu sen täytäntöönpanolle.- Kansanterveyden alaa koskevan yhteisön lainsäädännön saattaminen osaksi kansallista lainsäädäntöä on saatettava päätökseen ja sen täytäntöönpano on varmistettava. Lisäksi on jatkettava tartuntatautien sekä terveydenseuranta- ja tietojärjestelmän valvonta- ja seurantatoimenpiteitä.- Työmarkkinaosapuolten valmiuksien kehittämispyrkimyksiä on tuettava edelleen ottaen erityisesti huomioon niiden tuleva asema EU:n työllisyys- ja sosiaalipolitiikan muotoilemisessa ja täytäntöönpanossa, Euroopan sosiaalirahasto mukaan luettuna, erityisesti itsenäisen kahdenvälisen työmarkkinaosapuolten vuoropuhelun avulla.- Latvian on laadittava kansallinen strategia ja tietojenkeruujärjestelmä osallistuakseen tulevaisuudessa sosiaalista integroitumista koskevaan eurooppalaiseen strategiaan.Energia- Latvian on valmistauduttava energian sisämarkkinoihin, muun muassa sähkö- ja kaasudirektiivien täytäntöönpanoon, ja säännöstön yhdenmukaistamista on nopeutettava erityisesti sähkölaitosten rakenneuudistusten osalta. Latvian on perustettava riippumaton siirtoverkko-operaattori (sähkö), hintavääristymät on poistettava, ja sääntelyviranomaista on vahvistettava.- Öljyvarastojen yhdenmukaistamista on jatkettava; varastojen kasvattamisessa on edistyttävä ja tähän liittyen on tehtävä tarvittavat investoinnit varastojen saattamiseksi 90 päivän kulutusta vastaavalle tasolle; hallinnollinen rakenne on kehitettävä.- Energiatehokkuutta ja uusiutuvien energialähteiden käyttöä on parannettava ja alan keskeisiä instituutioita vahvistettava.- Latvian on pantava täytäntöön suositukset, jotka ovat osa ydinturvallisuudesta laajentumisen yhteydessä laadittua neuvoston raporttia ottaen huomioon raportissa osoitetut ensisijaiset asiat.Televiestintä ja tietotekniikka- Yhdenmukaisuus yhteisön televiestintäalan lainsäädännön kanssa on varmistettava samoin kuin sen soveltaminen, ja televiestintämarkkinat on vapautettava. Alan valvontaviranomaisen riippumattomuus on taattava.- Postilainsäädännön yhdenmukaistamista on jatkettava ja sen täytäntöönpano on varmistettava.Kulttuuri ja audiovisuaalialan politiikka- Televisio- ja radioalan riippumattoman sääntelyviranomaisen valmiuksia on parannettava edelleen.Aluepolitiikka ja rakennepoliittisten välineiden yhteensovittaminen- Oikeudellinen ja hallinnollinen kehys on saatettava valmiiksi aluepolitiikkaa koskevan yhteisön lainsäädännön panemiseksi täytäntöön kiinnittäen erityistä huomiota varainhoitoon ja valvontaan.- Rakennerahastojen ja koheesiorahaston toimien täytäntöönpanosta vastaavat elimet on määriteltävä, erityisesti hallinnointi- ja maksajaviranomaiset; samaten on määriteltävä alan ministeriöiden ja muiden elinten tehtävät, joita ne toteuttavat hallintoviranomaisen puolesta ja vastuulla.- On laadittava yhtenäinen ohjelma-asiakirja rakennerahastoja koskevien asetusten mukaisesti, ennakkoarviointi mukaan luettuna.- On varmistettava, että nimetyt hallinnointi- ja maksajaviranomaiset kehittävät vähitellen valmiuksiaan, jotta ne voisivat maan liittymishetkellä suoriutua velvoitteistaan ja hoitaa niille rakennerahastoja koskevien asetusten mukaan kuuluvat tehtävät.- On varmistettava ministeriöiden välisen koordinaation tehokkuus ja yhteistyö, joka koskee ohjelmasuunnittelua ja täytäntöönpanoa.- Arviointi- ja seurantajärjestelmät on perustettava.- Rakenne- ja koheesiorahastojen tukeen oikeutettujen hankkeiden teknistä valmistelua on kehitettävä (hankkeiden valmisteluprosessi).Ympäristö- Yhteisön lainsäädännön saattaminen osaksi kansallista lainsäädäntöä on saatettava päätökseen erityisesti, kun kyse on ympäristöä koskevan tiedon saamisesta, jätehuollosta ja kemikaaleista.- Yhteisön lainsäädännön täytäntöönpanoa on jatkettava erityisesti seuraavilla aloilla: jätehuolto (erityisesti pakkaukset ja pakkausjätteet sekä vaaralliset jätteet, mukaan luettuina PCB- ja PCT-yhdisteet, jäteöljy, akut ja paristot), veden laatu (erityisesti yhdyskuntien jätevedet, juomaveden mikrobiologiset arvot, luetteloon II kuuluvien aineiden aiheuttaman pilaantumisen rajoittamisohjelmien perustaminen, haavoittuvien alueiden nimeäminen nitraattidirektiivin mukaisesti) sekä kemikaalit.- Hallinnollisia valmiuksia on vahvistettava edelleen kaikilla tasoilla, erityisesti alue- ja paikallistasolla. Erityisesti olisi korostettava luonnonsuojelua.- Ympäristönsuojeluvaatimusten sisällyttämistä osaksi kaikkien muiden alakohtaisten politiikkojen määrittelyä ja täytäntöönpanoa on jatkettava kestävän kehityksen edistämiseksi.Kuluttajansuoja ja terveyden suojelu- Markkinavalvontaan liittyvien hallintorakenteiden toimivuus on varmistettava.Yhteistyö oikeus- ja sisäasioissa- Latvian on varmistettava Schengenin sopimusta koskevan toimintasuunnitelman asianmukainen täytäntöönpano.- Lainvalvontaviranomaisten (myös oikeuslaitoksen) toimintaa ja niiden keskinäistä yhteistyötä olisi vahvistettava järjestäytyneen rikollisuuden ja erityisesti rahanpesun, tietoverkkorikollisuuden sekä ihmis- ja huumekaupan torjunnassa. Latvian on varmistettava, että ennakkoedellytykset yhteistyösopimuksen tekemiseksi Europolin kanssa täyttyvät.- Kansallinen huumestrategia on saatettava ajan tasalle ja pantava täytäntöön; on myös valmistauduttava osallistumaan Euroopan huumausaineiden ja niiden väärinkäytön seurantakeskuksen toimintaan.- Yhdenmukaistamista yhteisön säännöstön sekä eurooppalaisen käytännön kanssa on jatkettava viisumi-, maahanmuutto- ja turvapaikkapolitiikassa, ja alan instituutioiden hallinnollisia valmiuksia on parannettava.- Valmisteluja osallistumiseksi Schengenin tietojärjestelmään on jatkettava kehittämällä kansallisia tietokantoja ja rekistereitä.- Valvontaa unionin tulevalla ulkorajalla on vahvistettava edelleen muun muassa perustamalla integroitu merialueiden valvontajärjestelmä.- Latvian on toteutettava tarvittavat toimenpiteet yhteisön välineiden ottamiseksi käyttöön siviilioikeudellisen yhteistyön alalla.- Lainsäädäntö on yhdenmukaistettava yhteisön taloudellisten etujen suojaamista koskevan yleissopimuksen ja sen pöytäkirjojen kanssa.Tulliliitto- Tullilainsäädännön yhdenmukaistaminen on saatettava päätökseen ja sen täytäntöönpano on varmistettava; hallinnollisia ja toiminnallisia valmiuksia on parannettava. Tullilaitoksen eettisten toimintaohjeiden käyttöönottoa on jatkettava.- Erityisen kiireellisiä toimia edellyttävä tavoite: Tietotekniikkastrategian täytäntöönpanoa Latvian tullihallinnossa on nopeutettava. Tietotekniikkajärjestelmiä on kehitettävä tietojen vaihtamiseksi sähköisesti Euroopan yhteisön ja Latvian välillä.Ulkosuhteet- Latvian on toteutettava tarvittavat toimenpiteet sen varmistamiseksi, että yhteisön säännöstön kanssa mahdollisesti ristiriitaiset kansainväliset sopimukset, kahdenväliset investointisopimukset mukaan luettuina, neuvotellaan uusiksi tai irtisanotaan Latvian liittyessä unioniin.Varainhoidon valvonta- Julkisen sisäisen varainhoidon valvontaa koskeva puitelainsäädäntö on saatava valmiiksi.- Johdon vastuuvelvollisuuden käsitettä on kehitettävä ja sovellettava.- Kirjausketjun käsitettä on kehitettävä ja EY:n varojen kirjausketjut määritettävä.- Ulkoisen tilintarkastuksen alan yhdenmukaistamista on nopeutettava erityisesti parantamalla toimintavalmiuksia ja valtion tilintarkastusviraston riippumattomuutta.- Latvian on nimettävä yhteystaho yhteisön taloudellisten etujen suojelemiseksi ja aloitettava tämän yhteystahon välityksellä yhteistyö yhteisön Petostentorjuntaviraston (OLAF) kanssa.- Petosten torjuntaa on tehostettava.- Latvian on jatkettava ponnisteluja liittymistä ennen annettavan EY:n rahoituksen asianmukaisen käytön, valvonnan, seurannan ja arvioinnin varmistamiseksi; tämä on keskeinen osoitus Latvian kyvystä panna täytäntöön varainhoidon valvontaa koskeva yhteisön lainsäädäntö.5. OhjelmasuunnitteluVuosina 2000-2006 Latvialle myönnettävä taloudellinen tuki käsittää Phare-toimien lisäksi liittymistä valmistelevan SAPARD-välineen avulla annettavan maatalouden ja maaseudun kehittämisen liittymistä valmistelevien toimenpiteiden tuen [neuvoston asetus (EY) N:o 1268/99, EYVL L 161, 26.6.1999, s. 87) sekä rakennepolitiikan ISPA-välineen avulla annettavan tuen ympäristön ja liikenteen alojen infrastruktuurihankkeille [neuvoston asetus (EY) N:o 1267/99, EYVL L 161, 26.6.1999, s. 73]. ISPA-tuessa asetetaan liittymistä edeltävänä aikana etusijalle koheesiorahaston kaltaiset toimenpiteet. Näiden kansallisten rahoitusosuuksien turvin Latvia voi myös rahoittaa osittain osallistumisensa yhteisön ohjelmiin kuten tutkimuksen ja teknologisen kehittämisen puiteohjelmaan sekä yleissivistävään koulutukseen ja yritystoimintaan liittyviin ohjelmiin. Latvia saa lisäksi rahoitusta suoraan yhteisön säännöstöön liittyvistä monikansallisista ja horisontaalisista ohjelmista. Ehdokasmaiden osallistumista yhteisrahoitukseen edellytetään järjestelmällisesti kaikissa investointihankkeissa. Komissio on vuodesta 1998 toiminut yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin kanssa sellaisten hankkeiden yhteisrahoituksen helpottamiseksi, jotka tukevat tärkeimpiä liittymisvalmisteluja.6. EhdollisuusKolmen liittymistä valmistelevan välineen - Phare-ohjelman sekä ISPA- ja SAPARD-välineiden - kautta hankkeiden rahoittamiseen myönnettävän yhteisön tuen edellytyksenä on, että Latvia noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tässä tarkistetussa liittymistä valmistelevassa kumppanuudessa määriteltyjen ensisijaisten tavoitteiden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan mukaisesti.7. SeurantaLiittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Kuten Luxemburgissa kokoontunut Eurooppa-neuvosto korosti, on tärkeää, että yhteisön säännöstön käyttöönoton ja täytäntöönpanon tarkastelua jatketaan Eurooppa-sopimuksen elimissä. Liittymistä valmistelevan kumppanuuden osa-alueita käsitellään kustakin osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välitavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä.Phare-ohjelman hallintokomitea huolehtii siitä, että kaikkien kolmen liittymistä valmistelevan välineen - Phare-ohjelman sekä ISPA- ja SAPARD-välineiden - yhteydessä tehdyt rahoituspäätökset ovat yhteensopivia sekä keskenään että liittymistä valmistelevien kumppanuuksien kanssa, kuten yhteensovittamista koskevassa asetuksessa [neuvoston asetus (EY) N:o 1266/99, EYVL L 161, 26.6.1999, s. 68] säädetään.Liittymistä valmistelevaa kumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.